钦定古今图书集成/明伦汇编/氏族典/第334卷 > 刘昙净
## 钦定古今图书集成/明伦汇编/氏族典/第334卷 > 刘昙净

按《梁书刘昙净传》：“昙净，字元光，彭城莒人也。祖元真，
淮南太守，以孝闻。昙净笃行有父风，解褐安成王国
左常侍。父卒，昙净不食饮者累日，每哭辄呕血。服阕，
除安西行参军。父亡后，事母尤淳至。及母亡，权瘗药
王寺。时大寒，昙净身衣单布，庐于瘗所，昼夜哭泣不
绝声，哀感行路，未及期而卒。”